
        PETRE URZICEANU
În temeiul prevederilor art. 136 alin. (3)  litera a) din O.U.G. nr. 57/2019 privind Codul Administrativ, cu modificările și completările ulterioare, Serviciul Economic, formulează următorul:
RAPORT DE SPECIALITATE

Privind aprobarea transferului sumei de 300.000 lei din excedentul bugetului local la 31.12.2022, în bugetul local al anului 2023 pentru acoperirea temporară a golului de casă al secțiunii de funcționare
In conformitate cu prevederile:

·  art.58 alin.1, lit. b din Legea 273/2006 –privind finantele publice locale:
"Art. 58. -  (1) Excedentul anual al bugetului local rezultat la incheierea exercitiului bugetar, pe cele doua sectiuni, dupa efectuarea regularizarilor in limita sumelor defalcate din unele venituri ale bugetului de stat prevazute la art. 6 lit. a), a celor exceptate la art. 6 lit. b) si a transferurilor din bugetul de stat sau din alte bugete, precum si dupa achitarea platilor restante, se reporteaza in exercitiul financiar urmator si se utilizeaza, in baza hotararilor autoritatilor deliberative, astfel:
   b) pentru acoperirea temporara a golurilor de casa provenite din decalajele intre veniturile si cheltuielile sectiunilor de functionare si dezvoltare in anul curent, in limita disponibilului rezultat in urma aplicarii prevederilor lit. a);
· Ordinului ministrului finantelor 4.271/2022 pentru aprobarea Normelor metodologice privind încheierea exercițiului bugetar al anului 2022;

     
 La încheierea exercițiului financiar al anului 2022 s-a inregistrat și s-a transferat în rezultatul exercițiului – excedent suma de 344.931,30 lei, constituită din – excedentul Secțiunii de funcționare în sumă de 344.931,30  lei.
Serviciul Economic supune spre aprobarea Consiliului Local transferului sumei de 300.000 lei din excedentul bugetului local la 31.12.2022, în bugetul local al anului 2023 pentru acoperirea temporară a golului de casă al secțiunii de funcționare.

Anexăm execuția de casă la 30.12.2022.
Data  03.01.2023
SERVICIUL ECONOMIC,
Marin Nicoleta

